[{"text_idx": "#000004", "text": "Tertremo en Kroatio riskas interrompi partan mem-izolig\u0302on meze de ekapero de la viruso COVID-19"}, {"text_idx": "#000005", "text": "Damag\u0302o en Zagrebo post la tertremo de la 22-a de marto 2020. Foto uzata kun permeso de Registaro de Kroatio [kr]."}, {"text_idx": "#000006", "text": "Serio de tremoj trafis la kroatan c\u0302efurbon Zagrebon [eo] dimanc\u0302e matene la 22-an de marto 2020. Almenau\u0306 27 personoj estis vunditaj, unu ec\u0302 kritike. C\u0302efe la malnovaj konstruaj\u0302oj en la historia centro suferis pro la tertremo."}, {"text_idx": "#000007", "text": "La epicentro estis registrita je sep kilometroj norde de Zagrebo. Lokaj log\u0302antoj tuj eliris siajn domojn pro timo de pluaj tremoj."}, {"text_idx": "#000008", "text": "Unu el la turoj de la Zagreba katedralo [eo], konstruita fine de la 13-a jarcento, estis difektita [kr]. Granda parto de la urba infrastrukturo kaj iuj urbopartoj ne plu havas aliron al elektro, akvo kaj hejtado."}, {"text_idx": "#000009", "text": "La Kroata Armeo, la Rug\u0302a Kruco [eo] kaj volontuloj rapide venis por helpi la log\u0302antaron, kiu ankau\u0306 suferis de la malvarmo, c\u0302ar subita malalta temperaturo alportis neg\u0302on al granda parto de Balkanio [eo]."}, {"text_idx": "#000010", "text": "La tertremo trafis la urbon je tre malfelic\u0302a momento, c\u0302ar au\u0306toritatoj antau\u0306 nelonge aplikis drastajn pas\u0302ojn [kr] por haltigi la eksplodon de la koronviruso COVID-19."}, {"text_idx": "#000011", "text": "Por preventi ke la epidemio grandig\u0302as, c\u0302iuj ne ekstrene necesaj firmaoj devas fermig\u0302i, c\u0302iuj publikaj kunvenoj ne povas okazi kaj c\u0302iuj landlimoj estas fermataj. Au\u0306toritatoj ankau\u0306 petas homojn lau\u0306eble resti hejme."}, {"text_idx": "#000012", "text": "Slovenio [eo] rapide sciigis [sl] ke la tertremo ne estis minaco por la nuklea elektro-instalaj\u0302o de Krs\u030cko [kr], situanta proksime al la landlimo kun Kroatio kaj c\u0302irkau\u0306 50 kilometrojn for de Zagrebo kaj la epicentro de la tertremo."}, {"text_idx": "#000015", "text": "C\u0302u eblas revivigi \u201ctatarismon\u201d malgrau\u0306 la identeca politiko de Rusio?"}, {"text_idx": "#000016", "text": "\u201cLa Balkanoj estas la eu\u0306ropa Latinameriko en multaj belaj aspektoj\u201d, diras albana verkisto Elvi Sidheri"}]